Europos Parlamento ir tarybos Sprendimas
2003 m. gegužės 19 d.
dėl finansinės perspektyvos peržiūrėjimo
(2003/430/EB)
EUROPOS PARLAMENTAS IR EUROPOS SĄJUNGOS TARYBA,
atsižvelgdami į Europos bendrijos steigimo sutartį,
atsižvelgdami į Europos Parlamento, Tarybos ir Komisijos 1999 m. gegužės 6 d. Tarpinstitucinį susitarimą (TIS) dėl biudžeto vykdymo tvarkos ir biudžeto sudarymo procedūros tobulinimo [1], ypač į jo 19 ir 21 punktus,
atsižvelgdami į Komisijos pasiūlymą [2],
laikydamiesi Sutarties 272 straipsnio 9 dalies penktoje pastraipoje nustatytos tvarkos [3],
kadangi:
(1) Europos Parlamentas ir Taryba bendrai priėmė finansinės perspektyvos pritaikomąsias pataisas plėtrai [4], kaip numatyta 1999 m. gegužės 6 d. Tarpinstitucinio susitarimo 25 punkte.
(2) Vėliau jie suderino Deklaraciją dėl Stojimo sutarties 32 straipsnio ir XV priedo. Deklaracija numato padidinti 3 pozicijos (vidaus politika) asignavimų viršutinę ribą,
NUSPRENDĖ:
1 straipsnis
Finansinės perspektyvos su pritaikomosiomis pataisomis, padarytomis remiantis 1999 m. gegužės 6 d. Tarpinstitucinio susitarimo 25 punktu, 3 pozicijos (vidaus politika) įsipareigotų asignavimų viršutinė riba padidinama toliau nurodytomis sumomis, išreikštomis milijonais eurų skaičiuojant 1999 m. kainomis.
2004 | 2005 | 2006 |
50 | 190 | 240 |
2 straipsnis
1. Patikslinta finansinė perspektyva išplėstai Europos Sąjungai, kurią sudarys 25 narės (neįskaitant poveikio, kurį biudžetui gali turėti Kipro problemos politinis sureguliavimas), skaičiuojant 1999 m. kainomis, pateikiama prie šio sprendimo pridedamoje 1a lentelėje.
Jeigu pasiekiamas politinis Kipro problemos sureguliavimas, taikoma 1b lentelėje pateikta finansinė perspektyva Europos Sąjungai, kurią sudarys 25 narės, skaičiuojant 1999 m. kainomis.
2. Atitinkama finansinė perspektyva su techninėmis pritaikomosiomis pataisomis 2004 m., atitinkanti bendrųjų nacionalinių pajamų (BNP) ir kainų pokyčius, pateikiama prie šio sprendimo pridedamose 2a ir 2b lentelėse.
Priimta Briuselyje, 2003 m. gegužės 19 d.